
REFERAT
Privind  asocierea dintre Consiliului Local al Municipiului Timişoara 
şi C. S.  Universitatea Timişoara

Prin adresa nr. SC2006- 025340 / 12.12.2006 domnul Bârsăşteanu Florică şi doamna Lelica Crişan, consilieri locali, solicită aprobarea Consiliului Local în vederea asocierii acestuia cu CS Universitatea Timişoara. Acest demers este realizat ca urmare propunerii Adunării Generale a clubului, ca urmare a faptului că în anul competiţional 2005/2006 echipa de handbal feminin s-a calificat pe primul loc al Diviziei A, ceea ce a favorizat accederea în Liga Naţională în sezonul competiţional 2006/2007. În prezent am reuşit să creăm o echipă competitivă, omogenă şi de perspectivă, dar această stare de fapt nu este o condiţie suficientă pentru îndeplinirea obiectivului final acela de a rămâne în primul eşalon al handbalului naţional feminin, fără un ajutor financiar substanţial şi imediat.  
În susţinerea propunerii dânşilor, consilierii locali mai sus menţionaţi consideră că „premisele obţinerii unor performanţe deosebite ale echipei de handbal, inclusiv accederea pe un loc între primele trei echipe de handbal din ţară, valoarea actuală a lotului de jucători şi a staff-ului tehnic fiind deosebită”.
În consecinţă adresăm spre analiză şi aprobare a consiliului local această propunere. Alăturat anexăm toate documentele depuse pentru susţinerea proiectului de hotărâre de consiliu.
De asemenea, menţionăm că această propunere, conţine o componentă financiară care se supune regimului finanţărilor nerambursabile de la bugetul local pentru anul 2007.  Bugetul local nu a fost încă aprobat iar pentru acest proiect nu a fost încă depusă documentaţia pentru finanţare în conformitate cu HCL 619 din 19.12.2006.

